|  |
| --- |
| PATVIRTINTA |
| Klaipėdos miesto savivaldybės |
| tarybos 2018 m. sausio 25 d. |
| sprendimu Nr. T2-6 |

**KLAIPĖDOS MIESTO SAVIVALDYBĖS**

**SUBALANSUOTO TURIZMO SKATINIMO IR VYSTYMO PROGRAMOS (Nr. 02) APRAŠYMAS**

|  |  |
| --- | --- |
| **Biudžetiniai metai** | 2018-ieji metai |
| **Asignavimų valdytojas (-ai), kodas** | Investicijų ir ekonomikos departamentas, 5 |
| **Programos pavadinimas** | Subalansuoto turizmo skatinimo ir vystymo programa | Kodas | **02** |
| **Ilgalaikis prioritetas (pagal KSP)** | Miesto konkurencingumo didinimas | **Kodas** | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui  | Kodas | **01** |
| **Programos tikslas** | Skatinti atvykstamąjį ir vietinį turizmą, stiprinant miesto turistinį patrauklumą bei didinant Klaipėdos miesto konkurencingumą tiek tarptautinėse, tiek vidinėse turizmo rinkose | **Kodas** | **01** |
| **Tikslo įgyvendinimo aprašymas:** Norint išlaikyti ir didinti į miestą atvykstančių turistų srautus, siekiama skirti daugiau dėmesio darbui su kruizinių laivų linijomis, stiprinti rinkodaros veiklą, atverti naujas turizmo galimybes – tokias kaip konferencinio ar sveikatos turizmo, aktyviai dalyvauti tarptautinių organizacijų veikloje, plėtoti svetingo miesto įvaizdį ir suteikti visas būtinas informacines paslaugas mieste. **01 uždavinys. Plėtoti vandens turizmą.**Toliau bus siekiama stiprinti Lietuvos, kaip jūrinės valstybės, statusą, gerinti Klaipėdos miesto ir uosto įvaizdį pasaulyje, skatinti vandens turizmą. Plėtojant vandens turizmą išskiriamos dvi kryptys – *kruizinių laivų* ir *burlaivių* pritraukimas į Klaipėdą ir jų aptarnavimo kokybės užtikrinimas. *Kruizų ir regatų organizavimas, vandens turizmo rinkodaros vykdymas*.Kruizinės laivybos plėtojimo srityje siekiama aktyviai dalyvauti kruizinių laivų asociacijų, tokioje kaip „Cruise Baltic“ veikloje, kuriant bendrą rinkodaros sistemą, organizuoti Klaipėdos miesto ir uosto pristatymą kruizinio turizmo svetainėse, tarptautinėse kruizinės laivybos parodose, leisti ir platinti informacinius leidinius (anglų kalba), pristatančius Klaipėdos miesto ir uosto kruizinio turizmo galimybes ir produktus. Turizmo produktų ir paslaugų įvairovės didinimas gali prisidėti prie miesto ir uosto turizmo konkurencingumo, ypač, kai turistams siūloma galimybė džiaugtis kultūros ir gamtos objektais pakrantėje ir atokiose kaimo ar miesto vietovėse, įvairiomis atrakcijomis jūroje, sveikatingumo procedūromis ir pan. Atsižvelgiant į tai, Klaipėdos mieste ir uoste planuojama organizuoti kultūrinius renginius (muges ir koncertus), aktyviai dalyvauti kuriant ir pristatant pažintinius maršrutus, įvairesnius turistinius produktus. Kruizinės laivybos plėtrą kiekvienais metais remia Klaipėdos valstybinio jūrų uosto direkcija (KVJUD), tačiau Klaipėdos miesto savivaldybės indėlis yra labai svarbus, siekiant sukurti patrauklią laisvalaikio veiklos infrastruktūrą kruizinių laivų turistams. 2017 metais Klaipėdos uostą aplankė 63 kruiziniai laivai (2016 m. – 52), jais atplaukė 74 700 kruizinių turistų (2016 m. – 64 285). Palyginti su 2016 metais, kruiziniais laivais atvykusių turistų skaičius išaugo 16,2 proc. *Projekto „Pietų Baltijos krantas – ilgalaikių laivybos krypčių tarp šalių kūrimas MARRIAGE bendradarbiavimo tinklų pagrindu“ įgyvendinimas.*Projektas vykdomas kartu su Klaipėdos r., Šilutės r., ir Neringos m. savivaldybėmis. Projekto pagrindinis partneris yra Klaipėdos rajono savivaldybės administracija. Klaipėdos miesto savivaldybė įgyvendina projekto veiklas, vykdydama informacijos sklaidą apie Smiltynės jachtklubo ir Pilies uostelio galimybes įvairiomis rinkodaros priemonėmis – leidyba ir viešinimu tarptautinėje erdvėje, darbinių susitikimų ir renginių organizavimu, mokymo programų įgyvendinimu ir kt.**02 uždavinys. Plėtoti turizmo informacinę sistemą.***Klaipėdos miesto turizmo informacinės sistemos plėtojimas.*Lietuvos Respublikos turizmo įstatyme numatyta savivaldybių kompetencija, įgyvendinant teritorijos turizmo išteklių ir paslaugų rinkotyrą ir rinkodarą. Formuojant Klaipėdos miesto įvaizdį tarptautinėje ir vidaus rinkoje, siekiama išryškinti kultūrinę, pažintinę bei rekreacinę miesto vertę, atkreipti dėmesį į turistinių paslaugų įvairovę, kokybę, galimybę įdomiai praleisti laiką bet kurio sezono laikotarpiu. Įgyvendinat šį uždavinį Klaipėdos miesto turizmo galimybės bus pristatomos tarptautinėse ir nacionalinėse turizmo parodose bei verslo misijose. Organizuojami pristatymai užsienio šalių žurnalistams apie Klaipėdos miesto turizmo galimybes. Kasmet vidutiniškai dalyvaujama 8–10 tarptautinių parodų, organizuojamų tikslinių rinkų šalyse, dalyvaujama nacionalinėse parodose (Convene, Adventure), miestų šventėse – Sostinės dienos Vilniuje, Hansa šventė Kaune, Jūros šventė Klaipėdoje.*Nemokamos informacijos teikimas turistams ir turistines paslaugas teikiantiems subjektams.* Turizmo informacijos teikimas yra pagrindinė priemonė, skatinanti atvykusius turistus ilgiau pasilikti vietovėje bei naudotis joje teikiamomis paslaugomis. Turizmo informacinės sistemos sukūrimas ir jos funkcionavimo užtikrinimas yra vienas esminių turistų traukos mechanizmų. Siekiant įgyvendinti Lietuvos Respublikos turizmo įstatyme įteisintas nuostatas, svarbiausias vaidmuo tenka nemokamos informacijos teikimui turistams ir turistines paslaugas teikiantiems subjektams, nemokamai platinamų informacinių-reklaminių leidinių leidimui (pvz., Klaipėdos miesto žemėlapių, turistinių maršrutų ir pan.), pažintinių turų organizavimui ir pan. *Naujų turizmo krypčių (aktyviojo ir konferencinio bei jūrinio ir sveikatinimo) paslaugų ir priemonių sukūrimas ir plėtojimas.* Parengtoje Klaipėdos miesto turizmo rinkodaros ir komunikacijos strategijoje ir Klaipėdos ekonominės plėtros strategijos kryptyse iki 2030 metų buvo nustatytos turizmo skatinimo kryptys, kurių svarbiausios – aktyvusis ir konferencinis bei jūrinis ir sveikatinimo turizmas. Siekiant šiomis kryptimis skatinti turizmą ir siekti vis didėjančio turistų skaičiaus augimo, bus išanalizuotos galimybės ir suformuotas paslaugų paketas, kurio pagrindu pagaminta reprezentacinė medžiaga ir interaktyvios priemonės leis vykdyti tarptautinės komunikacijos ir informacijos priemones. *Patrauklių turistinių maršrutų kūrimas ir plėtojimas.* 2018 m. bus kuriamas turistinis maršrutas „Hansos miestų lyga“, kuris supažindins sumiesto pirklių gildijos steigėjais, pirkliais, migravusiais tarp Hanzos lygos miestų, siekiant užgyventi turtų. 2018 metais užsibrėžta sukurti socialinę paskyrą „*Didžiuojuosi, kad esu klaipėdietis*“ ir suorganizuoti bendrojo ugdymo mokyklose besimokantiems vaikams gidų mokyklėles. *Klaipėdos miesto turizmo informacinės sistemos projektų įgyvendinimas.*2018 m. tęsiami penki 2014–2020 m. Europos Sąjungos fondų lėšomis finansuojami projektai: *– „Gynybinio ir gamtos paveldo keliai“, „Pažink Vakarų krantą“.* Šie projektaisusiję su turizmo e. rinkodaros priemonių tinklo išplėtojimu ir modernių techninių sprendimų diegimu (pvz., elektroninių naujienlaiškių, mobilių reklaminių vaizdo filmukų, el. leidinių, 3D turų sukūrimu ir įdėjimu į išmaniuosius įrenginius).–*„Baltijos jūros turizmo centras“ ir „Klaipėdos regiono turizmo informacinės infrastruktūros sistemos sukūrimas ir įdiegimas“.* Įgyvendinant projektą„*Baltijos jūros turizmo centras*“ bus siekiama sukurti bendrą turizmo informacijos sistemą visame Pietų Baltijos jūros regione. Įgyvendinant projektą *„Klaipėdos regiono turizmo informacinės infrastruktūros sistemos sukūrimas ir įdiegimas“* 2018–2019 m. bus parengta techninė dokumentacija ir įrengti 5 informaciniai stendai ties įvažiavimo į Klaipėdos miestą vietomis, įrengta 20 informacinių kolonų, rodyklių komplektų. – „*Turizmo informacinės infrastruktūros sukūrimas ir pritaikymas neįgaliųjų poreikiams pietvakarinėje Klaipėdos regiono dalyje*“. Šis projektas orientuotas į turistus, turinčius regos negalią. Įgyvendinus projektą, 2019 m. mieste bus įrengti 25 ženklinimo infrastruktūros objektai (bareljefinė 3D plokštė – žemėlapis, informaciniai stendai didesniu šriftu ir Brailio raštu, nurodomieji krypties ženklai neįgaliesiems) |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2017 (faktas) | 2018  | 2019 | 2020 |
| Klaipėdoje apsilankančių turistų skaičiaus didėjimas, proc. | Investicijų ir ekonomikos departamentas | 8 | 10 | 10 | 10 |
| Visų Klaipėdos miesto apgyvendinimo įstaigų užimtumo pokytis, proc. | Investicijų ir ekonomikos departamentas | 2 | 2 | 2 | 2 |
|  |
| **Programos tikslas** | Plėtoti viešąją aktyvaus poilsio ir turizmo infrastruktūrą | **Kodas** | **02** |
| **Tikslo įgyvendinimo aprašymas:** **01 uždavinys. Plėtoti turizmo infrastruktūrą.**Siekiant harmoningai atnaujinti ir pritaikyti turizmui bei kultūros poreikiams Klaipėdos piliavietės teritoriją, 2018 m. bus tęsiamas projekto „Klaipėdos pilies ir bastionų komplekso restauravimas ir atgaivinimas“ II etapo įgyvendinimas. Vykdant projektą, bus rekonstruota šiaurinė kurtina, atlikti Frydricho bastiono su poterna tvarkybos darbai, sutvarkyta teritorija, įrengti lauko inžineriniai tinklai. Prie konferencijų salės, Priešpilio g. 2, numatoma suremontuoti 120 kv. m vaikščiojimo taką, kuris yra įrengtas piliavietės rytiniame pylime. Darbus planuojama baigti 2018 m. Atkurta piliavietės teritorijos infrastruktūra padidins patrauklių pramogų pasiūlą mieste, prisidės prie aktyvaus poilsio, kultūrinio ir pažintinio turizmo plėtros. 2018 m. numatoma pradėti Bastionų komplekso (Jono kalnelio) ir jo prieigų sutvarkymo statybos darbus, sukuriant išskirtinį kultūros ir turizmo traukos centrą bei skatinant smulkųjį ir vidutinį verslą. 2018 m. numatoma parengti Smiltynės turizmo ir rekreacijos schemą. Smiltynė yra išskirtinė teritorija, jau turinti didelius turizmo traukos resursus, todėl parengta schema ir techninė dokumentacija leis pritraukti didesnį finansavimą ir atnaujinti šios jautrios teritorijos infrastruktūrą |
| **02 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai  |
| 2017 (faktas) | 2018 | 2019 | 2020 |
| Įgyvendinta viešųjų infrastruktūros projektų, vnt. | Investicijų ir ekonomikos departamentas | Poilsio parkas | 1 | 1 |  |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos; valstybės biudžeto tikslinės dotacijos lėšos; paskolos lėšos; ES struktūrinių fondų ir programų lėšos; kitos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**3.2.1 uždavinys. Formuoti strateginius turistų traukos centrus.3.2.2 uždavinys. Skatinti turizmo paslaugų specializaciją. 3.2.3 uždavinys. Gerinti miesto turistinį įvaizdį rinkodaros priemonėmis.3.3.1 uždavinys. Stiprinti jūrinį tapatumą |

Priedas – 2018–2020 m. Klaipėdos miesto savivaldybės subalansuoto turizmo skatinimo ir vystymo programos (Nr. 02) tikslų, uždavinių, priemonių, priemonių išlaidų ir produkto kriterijų suvestinė.

––––––––––––––––––––––––––